Qobil Muqimov. Qobil Muqimov (; 1934-yil 10-oktyabr – 1983-yil 7-noyabr) – oʻzbekistonlik sobiq futbolchi, Toshkentning Spartak va Paxtakor jamoalari tarkibida oʻynagan. Futbolchilik faoliyati. Muqimov futbolchilik faoliyatini 1953-yil Toshkentning Spartak jamoasi tarkibida boshlagan. Uch mavsum davomida Spartak klubi safida oʻynagan. 1956-yilgi mavsum avvalida yangi tashkil etilgan, Toshkentning „Paxtakor“ klubi tarkibiga oʻtgan. 1956-yil 8-aprelda Paxtakor jamoasi oʻzining ilk rasmiy oʻyinini oʻtkazgan. Bu oʻyinda Muqimov boshlangʻich tarkibda maydonga tushgan va debyut oʻyinini oʻtkazgan. 1956-yil 28-iyunda Efiyopiya terma jamoasiga qarshi Paxtakor klubi tarkibida xalqaro oʻyinda ishtirok etgan. 1956-yilgi SSSR xalqlari yozgi spartakiadasi futbol turnirida Oʻzbekiston SSR terma jamoasi tarkibida ishtirok etgan. Shaxsiy hayoti. Qobil Muqimovning oʻgʻli Ravshan Muqimov ham futbol sohasida faoliyat olib boradi.